Komisjoni määrus (EÜ) nr 431/2003,

7. märts 2003,

millega määratakse kindlaks töötlemata kujul eksporditavate siirupite ja teatavate muude suhkrutoodete eksporditoetused

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 19. juuni 2001. aasta määrust (EÜ) nr 1260/2001 suhkrusektori turgude ühise korralduse kohta, [1] muudetud määrusega (EÜ) nr 680/2002, [2] eriti selle artikli 27 lõike 5 teist lõiku,

ning arvestades järgmist:

(1) Vastavalt määruse (EÜ) nr 1260/2001 artiklile 27 võib kõnealuse määruse artikli 1 lõike 1 punktis d loetletud toodete puhul maailmaturunoteeringute või -hindade ja ühenduse hindade vahe katta eksporditoetustega.

(2) Vastavalt komisjoni 7. septembri 1995. aasta määrusele (EÜ) nr 2135/95, milles sätestatakse suhkrusektori eksporditoetuste maksmise üksikasjalikud rakenduseeskirjad, [3] võrdub määruse (EÜ) nr 1260/2001 artikli 1 lõike 1 punktis d loetletud toodete eksporditoetus toote 100 kilogrammi kohta sahharoosisisaldusega korrutatud põhisummaga, millele vajaduse korral lisatakse sahharoosi ekvivalendina arvutatud muude suhkrute sisaldus. Toote sahharoosisisaldus määratakse kindlaks vastavalt komisjoni määruse (EÜ) nr 2135/95 artiklile 3.

(3) Määruse (EÜ) nr 1260/2110 artikli 30 lõike 3 kohaselt võrdub töötlemata kujul eksporditava sorboosi toetuse põhisumma toetuse põhisummaga, millest lahutatakse üks sajandik kehtivast tootmistoetusest, mis määratakse kindlaks vastavalt komisjoni 27. juuni 2001. aasta määrusele (EÜ) nr 1265/2001, millega kehtestatakse määruse (EÜ) nr 1260/2001 üksikasjalikud rakenduseeskirjad seoses tootmistoetuse andmisega teatavate keemiatööstuses kasutatavate suhkrutoodete jaoks, [4] kõnealuse määruse lisas loetletud toodete jaoks.

(4) Määruse (EÜ) nr 1260/2001 artikli 30 lõike 2 kohaselt peab kõnealuse määruse artikli 1 lõike 1 punktis d loetletud muude töötlemata kujul eksporditavate toodete toetuse põhisumma võrduma ühe sajandikuga summast, mis on saadud, arvestades ühelt poolt ühenduse puudujäägita piirkondade kindlaksmääratud põhisumma kuu valge suhkru sekkumishinna ja maailmaturul registreeritud valge suhkru noteeringute ja hindade vahet ja teiselt poolt vajadust saavutada tasakaal kolmandatesse riikidesse eksporditavate töödeldud toodete tootmisel ühenduse põhisaaduste kasutamise ja seestöötlemise korra alusel kolmandatest riikidest sisse toodud toodete kasutamise vahel.

(5) Määruse (EÜ) nr 1260/2001 artikli 30 lõike 4 kohaselt võib põhisumma kohaldamist piirata teatavate kõnealuse määruse artikli 1 lõike 1 punktis d loetletud toodetega.

(6) Määruse (EÜ) nr 1260/2001 artikli 27 lõike 2 kohaselt võib toetusi anda kõnealuse määruse artikli 1 lõike 1 punktides f, g ja h loetletud toodete töötlemata kujul eksportimiseks. Toetus peab olema kindlaks määratud 100 kilogrammi kuivaine kohta, arvestades eriti CN-koodiga 17023091 hõlmatud toodete ja määruse (EÜ) nr 1260/2001 artikli 1 lõike 1 punktis d loetletud toodete toetust ning kavandatava ekspordi majandusaspekte. Kõnealuse määruse artikli 1 lõike 1 punktides f ja g loetletud toodetest antakse toetust ainult toodete puhul, mis vastavad määruse (EÜ) nr 2135/95 artiklis 5 sätestatud tingimustele, ja artikli 1 lõike 1 punktis h loetletud toodetest ainult toodete puhul, mis vastavad määruse (EÜ) nr 2135/95 artiklis 6 sätestatud tingimustele.

(7) Nimetatud toetused tuleb kindlaks määrata igal kuul. Vahepeal võib toetusi muuta.

(8) Määruse (EÜ) nr 1260/2001 artikli 27 lõike 5 esimese lõigu kohaselt võib olukord maailmaturul või võivad teatavate turgude erinõuded tingida vajaduse kõnealuse määruse artiklis 1 loetletud toodete toetuse varieerimiseks sõltuvalt nende sihtkohast.

(9) Suhkru soodusimpordi märkimisväärne ja kiire suurenemine Lääne-Balkani riikidest alates 2001. aasta algusest, samuti ühenduse suhkru ekspordi suurenemine nimetatud riikidesse tundub väga kunstlikuna.

(10) Takistamaks eksporditoetust saavate suhkrutoodete kuritarvitamist nende reimpordi teel Euroopa Liitu, ei tohiks Lääne-Balkani riikide jaoks käesolevas määruses nimetatud toodete puhul toetusi määrata.

(11) Eespool nimetatut silmas pidades tuleks kõnealuste toodete puhul kindlaks määrata asjakohased toetuse määrad.

(12) Suhkruturu korralduskomitee ei ole oma eesistuja poolt kindlaksmääratud ajavahemiku jooksul arvamust avaldanud,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1260/2001 artikli 1 lõike 1 punktides d, f, g ja h loetletud töötlemata kujul eksporditavate toodete eksporditoetused määratakse vastavalt käesoleva määruse lisale.

Artikkel 2

Käesolev määrus jõustub Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 7. märts 2003

Komisjoni nimel

komisjoni liige

Franz Fischler

[1] EÜT L 178, 30.6.2001, lk 1.

[2] EÜT L 104, 20.4.2002, lk 26.

[3] EÜT L 214, 8.9.1995, lk 16.

[4] EÜT L 178, 30.6.2001, lk 63.

--------------------------------------------------

LISA

TÖÖTLEMATA KUJUL EKSPORDITAVATE SIIRUPITE JA TEATAVATE MUUDE SUHKRUTOODETE EKSPORDITOETUSED

NB:

Tootekoodid ja A-rea sihtkohakoodid on esitatud komisjoni määruses (EMÜ) nr 3846/87 (EÜT L 366, 24.12.1987, lk 1).

Numbrilised sihtkohakoodid on esitatud komisjoni määruses (EÜ) nr 2020/2001 (EÜT L 273, 16.10.2001, lk 6).

S00 : kõik sihtkohad (kolmandad riigid, muud territooriumid, pardavarude tarnimine ja ekspordiga ühendusest võrdsustatavad tarned), välja arvatud Albaania, Horvaatia, Bosnia ja Hertsegoviina, Serbia ja Montenegro (k.a ÜRO Julgeolekunõukogu 10. juuni 1999. aasta resolutsiooni 1244 kohaselt määratletud Kosovo) ja endine Jugoslaavia Makedoonia Vabariik, v.a nõukogu määruse (EÜ) nr 2201/96 (EÜT L 297, 21.11.1996, lk 29) artikli 1 lõike 2 punktis b osutatud toodetes sisalduva suhkru puhul.

Tootekood | Sihtkoht | Mõõtühik | Toetuse suurus |

170240109100 | S00 | euro/100 kg kuivainet | 43,75 |

170260109000 | S00 | euro/100 kg kuivainet | 43,75 |

170260809100 | S00 | euro/100 kg kuivainet | 83,13 |

170260959000 | S00 | euro/1 % sahharoosi × toote netomassi 100 kg | 0,4375 |

170290309000 | S00 | euro/100 kg kuivainet | 43,75 |

170290609000 | S00 | euro/1 % sahharoosi × toote netomassi 100 kg | 0,4375 |

170290719000 | S00 | euro/1 % sahharoosi × toote netomassi 100 kg | 0,4375 |

170290999900 | S00 | euro/1 % sahharoosi × toote netomassi 100 kg | 0,4375 |

210690309000 | S00 | euro/100 kg kuivainet | 43,75 |

210690599000 | S00 | euro/1 % sahharoosi × toote netomassi 100 kg | 0,4375 |

--------------------------------------------------